
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1863 

12 Δεκεμβρίου 2003 


ΑΠΟΦΑΣΕΙ Σ 

Αριθ. 42799 

Καθορισμός της οργάνωσης της Γραμματείας του Ανω- 

τάτου Συμβουλίου Επιλογής Προσωπικού (Α.Σ.Ε.Π.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 2 του Ν. 3051/ 
2002 (ΦΕΚ 220 Α'). 

2. Τις διατάξεις του άρθρου 29Ατου Ν. 1558/1985 (ΦΕΚ 
137Α'), όπως τροποποιήθηκε με το άρθρο 27 του Ν. 2081/ 
1992 (ΦΕΚ 154Α') και αντικαταστάθηκε με την παρ. 2α του 
άρθρου 1 του Ν. 2469/1997 (ΦΕΚ38Α'). 

3. Το από 25.11.2003 έγγραφο του Υπουργού Εσωτερι¬ 
κών, Δημ. Διοίκησης και Αποκέντρωσης, με το οποίο διατύ¬ 
πωσε ^τη σύμφωνη γνώμη του για την έκδοση της παρούσας. 

4. Την από 13.11.2003 πρόταση του Α.Σ.Ε.Π. (Απόφαση 
Ολομέλειας 22/2003). 

5. Τις διατάξεις του άρθρου 7 της 1065956/863/Α0006/ 
15.7.2003 κοινής απόφασης του Πρωθυπουργού και του 
Υπουργού Οικονομίας και Οικονομικών "Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών" (Β. 985). 

6. Το γεγονός ότι από την απόφαση αυτή προκαλείται 
δαπάνη ύψους 1.692.000 ΕΥΡΩ περίπου για το οικονομι¬ 
κό έτος 2004 και 1.532.000 ΕΥΡΩ περίπου για καθένα από 
τα επόμενα οικονομικά έτη. Η εν λόγω δαπάνη θα καλύ¬ 
πτεται από τις πιστώσεις που θα εγγράφονται κατ’ έτος 
στον προϋπολογισμό του ΥΠΕΣΔΔΑ (ειδ. Φ.07-620), απο¬ 
φασίζουμε: 

1. Καθορίζουμε την οργάνωση της Γραμματείας του 
Α.Σ.Ε.Π. ως ακολούθως: 

"Οργανισμός της Γ ραμματείας του Ανωτάτου 
Συμβουλίου Επιλογής Προσωπικού (Α.Σ.Ε.Π.)" 

ΚΕΦΑΛΑΙΟ Α' 

Οργάνωση των υπηρεσιών 
της Γ ραμματείας του Α.Σ.Ε.Π. 

Άρθρο 1 

Αντικείμενο της Γ ραμματείας 

Αντικείμενο της Γ ραμματείας του Α.Σ.Ε.Π. είναι η παρο¬ 
χή των απαιτούμενων υπηρεσιών διοικητικής υποστήρι¬ 


ξης για τη λειτουργία του Α.Σ.Ε.Π. και η επικουρία των με¬ 
λών του στην εκπλήρωση της αποστολής τους. 

Άρθρο 2 

Διάρθρωση της Γ ραμματείας 

1. Η Γραμματείατου Α.Σ.Ε.Π. συγκροτείται από: 
α. Τη Γ ενική Διεύθυνση Διοίκησης 

β. Τη Γενική Διεύθυνση Προσλήψεων 
γ. Τον Τομέα Αυτοτελών Υπηρεσιών και 
δ. Τα Γ ραφεία Γ ραμματείας των Αποκεντρωμένων Τ μη- 
μάτωντου Α.Σ.Ε.Π. 

2. Της Γραμματείας του Α.Σ.Ε.Π. προΐσταται ο Πρόε¬ 
δρος του Α.Σ.Ε.Π. 

Άρθρο 3 

Διάρθρωση και αρμοδιότητες 
της Γ ενικής Διεύθυνσης Διοίκησης 

1. Η Γενική Διεύθυνση Διοίκησης διαρθρώνεται στις 
ακόλουθες Διευθύνσεις: 

α. Διεύθυνση Διοικητικού 
β. Διεύθυνση Οικονομικού 

γ. Διεύθυνση Μηχανοργάνωσης και Αυτοματισμού 
δ. Διεύθυνση Ηλεκτρονικής Διοίκησης 

2. Αρμοδιότητες της Γενικής Διεύθυνσης Διοίκησης είναι: 
α. Ο χειρισμός των θεμάτων διοίκησης προσωπικού και 

υπηρεσιακής κατάστασης γενικώς των υπαλλήλων του 
Α.Σ.Ε.Π. 

β. Η γραμματειακή υποστήριξη όλων των λειτουργιών 
και δραστηριοτήτων του Α.Σ.Ε.Π. 

γ. Η καθαριότητα, ασφάλεια, φύλαξη και συντήρηση του 
κτιριακού, μηχανολογικού και ηλεκτρονικού εξοπλισμού. 

δ. Ο χειρισμός των θεμάτων προϋπολογισμού και δημο¬ 
σιονομικής διαχείρισης. 

ε. Οιπρομήθειες επίπλων, τεχνολογικού εξοπλισμού και 
υλικών γενικώς για τις ανάγκες των υπηρεσιών του 
Α.Σ.Ε.Π. 

στ. Η μηχανογραφική υποστήριξη των λειτουργιών του 
Α.Σ.Ε.Π., η εισαγωγή συστημάτων αυτοματισμού, η διαρ¬ 
κής σύνδεση με το διαδίκτυο, η τεκμηρίωση και διαχείρι¬ 
ση δεδομένων. 

Άρθρο 4 

Διάρθρωση και αρμοδιότητες της Διεύθυνσης Διοικητικού 

1. Η Διεύθυνση Διοικητικού αποτελείται από τα Τμή¬ 
ματα: 

α. Τμήμα Προσωπικού 
β. Τμήμα Διοικητικής Υποστήριξης 
2. Αρμοδιότητες της Διεύθυνσης Διοικητικού είναι: 
α. Οι προσλήψεις προσωπικού του Α.Σ.Ε.Π. και ο χειρι¬ 
σμός των θεμάτων διοίκησης προσωπικού και υπηρεσια¬ 
κής κατάστασης γενικώς. 

β. Η γραμματειακή υποστήριξη όλων των λειτουργιών 
και δραστηριοτήτων του Α.Σ.Ε.Π. 

γ. Η καθαριότητα και εν γένει εμφάνιση του κτιρίου και 
των εσωτερικών χώρων, 
δ. Η ασφάλεια και φύλαξη του κτιρίου, 
ε. Η συντήρηση των κτιριακών, μηχανολογικών και ηλε¬ 
κτρονικών εγκαταστάσεων και λοιπού εξοπλισμού. 

στ. Η μέριμνα για την εκπαίδευση και επιμόρφωση του 
προσωπικού. 

Άρθρο 5 

Αρμοδιότητες των Τμημάτων της Διεύθυνσης Διοικητικού 

1. Αρμοδιότητες του Τμήματος Προσωπικού είναι: 
α. Η πρόσληψη προσωπικού. 

β. Η τήρηση του προσωπικού μητρώου των υπαλλήλων 
του Α.Σ.Ε.Π. 

γ. Οι μεταβολές προσωπικού, 
δ. Η χορήγηση αδειών. 

ε. Οι εκθέσεις αξιολόγησης ουσιαστικών προσόντων, 
στ. Η πειθαρχική διαδικασία. 

ζ. Η λύση υπαλληλικής σχέσης και τα συναφή μετηνσυ- 
νταξιοδότηση ζητήματα. 

η. Η έκδοση γενικών εγκυκλίων ή ειδικών οδηγιών διοί¬ 
κησης προσωπικού. 

θ. Η έκδοση και θεώρηση των ατομικών βιβλιαρίων 
ασθένειας. 

ι. Η εκπαίδευση και επιμόρφωση του προσωπικού σε θέ¬ 
ματα ενδιαφέροντος του Α.Σ.Ε.Π. 

ια. Η συμμετοχή υπαλλήλων του Α.Σ.Ε.Π. σε συνέδρια, 
ημερίδες ή σεμινάρια και επιμορφωτικά προγράμματα. 

2. Αρμοδιότητες του Τμήματος Διοικητικής Υποστήρι¬ 
ξης είναι: 

α. Η δακτυλογράφηση των εγγράφων, αποφάσεων ή 
άλλων κειμένων. 

β. Η γραμματειακή στήριξη των Τμημάτων, των μονομε¬ 
λών οργάνων, Επιθεωρητών, Επιτροπών και υπηρεσιακού 
συμβουλίου του Α.Σ.Ε.Π. 

γ. Η βεβαίωση της ακρίβειας αντιγράφων ή φωτοαντι¬ 
γράφων οποιωνδήποτε εγγράφων ή δικαιολογητικών. 

δ. Η βεβαίωση του γνησίου της υπογραφής οποιουδή- 
ποτε. 

ε. Η τήρηση πρωτοκόλλου αλληλογραφίας, 
στ. Η παραλαβή, πρωτοκόλληση και διανομή της εισερ¬ 
χόμενης αλληλογραφίας. 

ζ Η διεκπεραίωση της εξερχόμενης αλληλογραφίας, 
η. Η ταξινόμηση και τήρηση του γενικού αρχείου της 
Υπηρεσίας. 

θ. Η μέριμνα για τη στέγαση των υπηρεσιώντου Α.Σ.Ε.Π. 
ι. Η συντήρηση και επισκευή του κτιριακού και μηχανι¬ 
κού ή άλλου εξοπλισμού, σε συνεργασία με τις αρμόδιες 
Διευθύνσεις καθόσον αφορά θέματα μηχανογραφικού 
εξοπλισμού. 

ια. Η οργάνωση και λειτουργία βιβλιοθήκης, 
ιβ. Η καθαριότητα και εμφάνιση των κτιρίων, των γρα¬ 
φείων και λοιπών χώρων, 
ιγ. Η λειτουργία τηλεφωνικού κέντρου. 


ιδ. Η μεταφορά πάσης φύσεως αντικειμένων ή προσώ¬ 
πων. 

ιε. Η ασφάλεια και φύλαξη του κτιρίου, 
ιστ. Οι μετακινήσεις προσωπικού στο εσωτερικό ή εξω¬ 
τερικό για εκτέλεση υπηρεσίας. 

Άρθρο 6 

Διάρθρωση και αρμοδιότητες της Διεύθυνσης Οικονομικού 

1. Η Διεύθυνση Οικονομικού αποτελείταιαπόταΤμήματα: 
α. Τμήμα Προϋπολογισμού και Μισθοδοσίας 

β. Τμήμα Προμηθειών 

2. Αρμοδιότητες της Διεύθυνσης Οικονομικού είναι: 

α. Ο χειρισμός των θεμάτων προϋπολογισμού και δη¬ 
μοσιονομικής διαχείρισης. 

β. Ο χειρισμός θεμάτων αποδοχών, άλλων απολαβών 
και αποζημιώσεων. 

γ. Οι προμήθειες επίπλων, εξοπλισμού και υλικών γενι¬ 
κώς. 

Άρθρο 7 

Αρμοδιότητες των Τμημάτων της Διεύθυνσης Οικονομικού 

1. Αρμοδιότητες του Τμήματος Προϋπολογισμού και 
Μισθοδοσίας είναι: 

α. Η κατάρτιση, τροποποίηση και εκτέλεση του προϋ¬ 
πολογισμού. 

β. Η κατάρτιση Κανονισμού Οικονομικής Διαχείρισης, 
γ. Η εντολή και εκκαθάριση αποδοχών, λοιπών απολα¬ 
βών και αποζημιώσεων γενικώς των μελών και του προ¬ 
σωπικού. 

δ. Η εντολή και εκκαθάριση αποζημιώσεων και λοιπών 
δαπανών των κεντρικών και τοπικών επιτροπών και όσων 
μετέχουν στις διαδικασίες πλήρωσης θέσεων (άρθρα 15- 
19 Ν. 2190/1994). 

ε. Η μέριμνα για την καταβολή αποζημιώσεων και λοι¬ 
πών δαπανών στα μέλη τοπικών επιτροπών και σε όσους 
μετέχουν στις διαδικασίες πλήρωσης θέσεων, 
στ. Η εντολή και εκκαθάριση κάθε άλλης δαπάνης, 
ζ. Η χορήγηση πάσης φύσεως βεβαιώσεων οικονομικού 
περιεχομένου. 

3. Αρμοδιότητες του Τμήματος Προμηθειών είναι: 

α. Η εκτίμηση και καταγραφή των πάσης φύσεως ανα- 
γκώντης υπηρεσίας σε έπιπλα, μηχανικό εξοπλισμό, γρα¬ 
φική ύλη, είδη καθαριότητας και λοιπό υλικό. 

β. Η κατάρτιση όρων διακήρυξης γιατηνπρομήθεια υλι¬ 
κών πάσης φύσεως, εισήγηση κατακυρωτικών αποφάσε¬ 
ων και συμβάσεων. 

γ. Η εκτέλεση του προγράμματος προμηθειών, 
δ. Η εκτέλεση των πάσης φύσεως προμηθειών, 
ε. Η εκπόνηση κανονισμού διαχείρισης υλικού, 
στ. Η διαχείριση του υλικού (παραλαβή, καταχώριση, 
αποθήκευση, διανομή). 

ζ. Η ανάθεση εργασιών και παρακολούθηση εκτελέσε- 
ώς τους. 

η. Η εκποίηση περιουσιακών στοιχείων. 

Άρθρο 8 

Διάρθρωση και αρμοδιότητες 
της Διεύθυνσης Μηχανοργάνωσης και Αυτοματισμού 

1. Η Διεύθυνση Μηχανοργάνωσης και Αυτοματισμού 
αποτελείται από τα Τμήματα: 

α. Τμήμα Υπολογιστικών Συστημάτων και Δικτύων 
(Ηειί'άννεΐΓθ) 

β. Τμήμα Λογισμικού (δοίΙνναΓθ) 

2. Αρμοδιότητες της Διεύθυνσης Μηχανοργάνωσης και 
Αυτοματισμού είναι: 

α. Η μηχανογραφική στήριξη των λειτουργιών του 
Α.Σ.Ε.Π. με υπολογιστικά και επικοινωνιακά συστήματα 
και δίκτυα. 

β. Η ανάπτυξη εφαρμογών πληροφορικής και αυτομα¬ 
τισμού. 

γ. Η μέριμνα για την εκπαίδευση και επιμόρφωση του 
προσωπικού σε εφαρμογές πληροφορικής και αυτοματι¬ 
σμού, σε συνεργασία με τη Διεύθυνση Διοικητικού. 

Άρθρο 9 

Αρμοδιότητες των Τμημάτων 
της Διεύθυνσης Μηχανοργάνωσης και Αυτοματισμού 

1. Αρμοδιότητες του Τμήματος Υπολογιστικών Συστη¬ 
μάτων είναι: 

α. Η ευθύνη της προμήθειας και εγκατάστασης όλων 
των υπολογιστικών και επικοινωνιακών συστημάτων και 
δικτύων, σε συνεργασία με τη Διεύθυνση Οικονομικού. 

β. Η λειτουργία και συντήρηση αυτών των συστημάτων 
και δικτύων. 

γ. Ο σχεδιασμός και η ανάπτυξη του μηχανογραφικού 
εξοπλισμού. 

δ. Η σύνταξη των σχετικών με τα ανωτέρω θέματα με¬ 
λετών και μελετών σκοπιμότητας. 

2. Αρμοδιότητες του Τμήματος Λογισμικού είναι: 

α. Η ευθύνη της προμήθειας προγραμμάτων και εφαρ¬ 
μογών πληροφορικής και αυτοματισμού. 

β. Η λειτουργία και συντήρηση των ανωτέρω και η 
ασφάλεια αυτών. 

γ. Ο σχεδιασμός και η ανάπτυξη νέων προγραμμάτων 
και εφαρμογών για τις ανάγκες του Α.Σ.Ε.Π. 

δ. Η υποστήριξητωνπρογραμμάτωνκαιεφαρμογώνγια 
τις εν γένει λειτουργίες του Α.Σ.Ε.Π. 

Άρθρο 10 

Διάρθρωση και αρμοδιότητες 
της Διεύθυνσης Ηλεκτρονικής Διοίκησης 

1. Η Διεύθυνση Ηλεκτρονικής Διοίκησης αποτελείται 
από τα Τμήματα: 

α. Τ μήμα Διαδικτύου 

β. Τμήμα Τεκμηρίωσης και Διαχείρισης Δεδομένων 

2. Αρμοδιότητες της Διεύθυνσης Ηλεκτρονικής Διοίκη¬ 
σης είναι: 

α. Η λειτουργία του κόμβου του διαδικτύου του Α.Σ.Ε.Π. 
και η χρήση και αξιοποίηση του διαδικτύου για όλες τις 
λειτουργίες του. 

β. Ο σχεδιασμός και η ανάπτυξη μεθόδων επικοινωνίας 
μέσω του διαδικτύου και η βελτίωση των υπαρχουσών. 

γ. Η διαχείριση των δεδομένων, επεξεργασία και ανά¬ 
λυση αυτών, με σκοπό την παρακολούθηση και αξιολόγη¬ 
ση των λειτουργιώντου Α.Σ.Ε.Π. καιτηςαποτελεσματικό- 
τητας των διαδικασιών και του συστήματος προσλήψεων 
και η τήρηση των απαραίτητων στατιστικών δεδομένων. 

δ. Η μέριμνα για την εκπαίδευση και επιμόρφωση του 
προσωπικού του Α.Σ.Ε.Π. σε θέματα εφαρμογών πληρο¬ 
φορικής, σε συνεργασία με τη Διεύθυνση Διοικητικού. 

Άρθρο 11 

Αρμοδιότητες των Τ μημάτων 
της Διεύθυνσης Ηλεκτρονικής Διοίκησης 

1. Αρμοδιότητες του Τμήματος Διαδικτύου είναι: 
α. Η ετοιμασία και διαρκής ενημέρωση των ιστοσελίδων 


του Α.Σ.Ε.Π. για την πληροφόρηση των ενδιαφερομένων 
σχετικώς με την πορεία των διαδικασιών πρόσληψης και 
λοιπά θέματα γενικότερου ενδιαφέροντος. 

β. Ο σχεδιασμός και ανάπτυξη μορφών επικοινωνίας μέ¬ 
σω του Διαδικτύου. 

2. Αρμοδιότητες του Τμήματος Τεκμηρίωσης και Δια¬ 
χείρισης Δεδομένων είναι: 

α. Η αρχειοθέτηση, ταξινόμηση και επεξεργασία των 
δεδομένων που αφορούν στις δραστηριότητες του 
Α.Σ.Ε.Π. περιλαμβανομένωντων αποφάσεων της Ολομέ¬ 
λειας του Α.Σ.Ε.Π. και της νομολογίας των δικαστηρίων 
σε συνεργασία με το Τ μήμα Ειδικών Θεμάτων. 

β. Η συλλογή και επεξεργασία των στοιχείων που απαι¬ 
τούνται για την ετήσια έκθεση του Α.Σ.Ε.Π. 

γ. Η συστηματική ανάλυση και στατιστική επεξεργασία 
δεδομένων για την παρακολούθηση και αξιολόγηση των 
λειτουργιών του Α.Σ.Ε.Π. 

δ. Ειδικές αναλύσεις δεδομένων για την αξιολόγηση 
της αποτελεσματικότητας των διαδικασιών πρόσληψης 
και του όλου συστήματος προσλήψεων. 

Άρθρο 12 

Διάρθρωση και αρμοδιότητες 
της Γ ενικής Διεύθυνσης Προσλήψεων 

1. Η Γ ενική Διεύθυνση Προσλήψεων διαρθρώνεται στις 
ακόλουθες Διευθύνσεις: 

α. Διεύθυνση Προκηρύξεων 

β. Διεύθυνση Γ ραπτών Διαγωνισμών και Επιλογής Ειδι¬ 
κού Επιστημονικού Προσωπικού, 
γ. Διεύθυνση Προσλήψεων με Σειρά Προτεραιότητας 
δ. Διεύθυνση Προσλήψεων Εποχικού Προσωπικού. 

2. Αρμοδιότητες της Γ ενικής Διεύθυνσης Προσλήψεων 
είναι: 

α. Η προετοιμασία, κατάρτιση και δημοσίευση των προ¬ 
κηρύξεων που εκδίδει το Α.Σ.Ε.Π. 

β. Η προετοιμασία, οργάνωση και διεξαγωγή των γρα¬ 
πτών διαγωνισμών ή άλλων γραπτών δοκιμασιών και των 
λοιπών διαδικασιών πρόσληψης έως την ολοκλήρωσή 
τους. 

γ. Ο έλεγχος των προκηρύξεων που εκδίδουν τρίτοι φο¬ 
ρείς και των αντίστοιχων πινάκων κατάταξης υποψηφίων 
και πινάκων διοριστέων. 

δ. Ο έλεγχος των ανακοινώσεων των φορέων και των 
αντίστοιχων πινάκων για την πρόσληψη προσωπικού επο¬ 
χικών ή άλλων περιοδικών ή πρόσκαιρων αναγκών. 

ε. Η διεξαγωγή της σχετικής με τα ανωτέρω θέματα αλ¬ 
ληλογραφίας. 

Άρθρο 13 

Διάρθρωση και αρμοδιότητες 
της Διεύθυνσης Προκηρύξεων 

1. Η Διεύθυνση Προκηρύξεων αποτελείται από τα Τμή¬ 
ματα: 

α. Τμήμα Προκηρύξεων Γραπτών Διαγωνισμών και Προ¬ 
σλήψεων Ειδικού Επιστημονικού Προσωπικού (ΕΕΠ) 
β. Τμήμα Προκηρύξεων Α.Σ.Ε.Π. με Σειρά Προτεραιό¬ 
τητας 

γ. Τμήμα Ελέγχου Προκηρύξεων Τρίτων. 

2. Αρμοδιότητες της Διεύθυνσης Προκηρύξεων είναι: 
α. Η προετοιμασία, κατάρτιση και δημοσίευση των προ¬ 
κηρύξεων πλήρωσης θέσεων με γραπτό διαγωνισμό (άρ¬ 
θρα 15-17 Ν. 2190/1994 και άρθρο 6 Ν. 2525/1997), με σει¬ 
ρά προτεραιότητας (άρθρο 18 Ν. 2190/1994), με επιλογή 

(άρθρο 19 Ν. 2190/1994) και των προκηρύξεων της ειδι¬ 
κής γραπτής δοκιμασίας (ΐβδΐ) κατά το άρθρο 18 παρ. 3 
Ν. 2190/1994. 

β. Ο έλεγχος των προκηρύξεων που εκδίδουντρίτοι φο¬ 
ρείς (άρθρο 1 παρ. 3 Ν. 2527/1997 ή άλλες ειδικές διατά- 
ξεις) - 

γ. Η διενέργεια της σχετικής με τα ανωτέρω θέματα αλ¬ 
ληλογραφίας και επικοινωνίας έως τη λήξη της προθε¬ 
σμίας υποβολής των αιτήσεων των υποψηφίων. 

Άρθρο 14 

Αρμοδιότητες των Τμημάτων 
της Διεύθυνσης Προκηρύξεων 

1. Αρμοδιότητες του Τμήματος Προκηρύξεων Γ ραπτών 
Διαγωνισμών και Προσλήψεων Ειδικού Επιστημονικού 
Προσωπικού (ΕΕΠ) είναι: 

α. Η συγκέντρωση των αιτημάτων των φορέων, η ταξι¬ 
νόμηση και επεξεργασία τους από άποψη πληρότητας, η 
προετοιμασία, κατάρτιση και δημοσίευση των προκηρύ¬ 
ξεων για την πλήρωση θέσεων με γραπτό διαγωνισμό (άρ¬ 
θρα 15-17 Ν. 2190/1 994) και με επιλογή (άρθρο 19 Ν. 2190/ 
1994 και άρθρο 6 Ν. 2525/1997). Στην αρμοδιότητα του 
Τμήματος αυτού ανήκει και η έκδοση προκηρύξεων γρα¬ 
πτών διαγωνισμών που ανατίθενται στο Α.Σ.Ε.Π. βάσει 
της παρ. 6του άρθρου ΙΟτου Ν. 3051/2002. 

β. Η προετοιμασία, κατάρτιση και δημοσίευση των προ¬ 
κηρύξεων διεξαγωγής της ειδικής γραπτής δοκιμασίας 
(ΙθδΙ) κατά το άρθρο 18 παρ. 3 Ν. 2190/1994. 

γ. Η μέριμνα για τον εφοδιασμό των υπευθύνων των νο¬ 
μαρχιών με τον απαιτούμενο αριθμό προκηρύξεων. 

δ. Κάθε άλλη απαιτούμενη ενέργεια έως και τη λήξη της 
προθεσμίας υποβολής των αιτήσεων των υποψηφίων. 

2. Αρμοδιότητες του Τμήματος Προκηρύξεων Α.Σ.Ε.Π. 
με Σειρά Προτεραιότητας είναι: 

α. Η συγκέντρωση των αιτημάτων των οικείων φορέων, 
η ταξινόμηση και επεξεργασία τους από άποψη πληρότη¬ 
τας, η προετοιμασία, κατάρτιση και δημοσίευση των προ¬ 
κηρύξεων για την πλήρωση θέσεων με σειρά προτεραιό¬ 
τητας (άρθρο 18 Ν. 2190/1994). Στην αρμοδιότητα των 
Τμημάτων αυτών ανήκει και η έκδοση προκηρύξεων για 
διαδικασίες διορισμού ή πρόσληψης που ανατίθενται στο 
Α.Σ.Ε.Π. βάσει της παρ. 6 του άρθρου 10 του Ν. 3051/ 
2002 . 

β. Η μέριμνα για τον εφοδιασμό των υπευθύνων των νο¬ 
μαρχιών με τον απαιτούμενο αριθμό προκηρύξεων. 

γ. Κάθε άλλη απαιτούμενη ενέργεια έως και τη λήξη της 
προθεσμίας υποβολής των αιτήσεων των υποψηφίων. 

3. Αρμοδιότητες του Τμήματος Ελέγχου Προκηρύξε¬ 
ων Τρίτων είναι ο έλεγχος της νομιμότητας των προκη¬ 
ρύξεων: 

α. των ΟΤΑ α' βαθμού για την πλήρωση θέσεων μόνιμου 
προσωπικού των υπηρεσιών ανταποδοτικού χαρακτήρα 
και λοιπού μόνιμου μη διοικητικού προσωπικού (άρθρο 18 
παρ. 8 Ν. 2539/1997, άρθρο 26 παρ. 5β Ν. 3013/2002), κα¬ 
θώς και όμοιου προσωπικού των νομικών τους προσώπων 
δημοσίου δικαίου, 

β. των δημοτικών και κοινοτικών επιχειρήσεων (άρθρο 1 
παρ. 3 Ν. 2527/1997), για την πλήρωση θέσεων προσωπι¬ 
κού με σύμβαση εργασίας ιδιωτικού δικαίου αορίστου 
χρόνου ή ορισμένου χρόνου διάρκειας μεγαλύτερης του 
έτους, 

γ. των Λοιπών Φορέων (άρθρο 1 παρ. 3 Ν. 2527/1997 ή 
άλλες ειδικές διατάξεις), καθώς και των προκηρύξεων 


που εκδίδονται από όργανο που εποπτεύει τους φορείς 
των οποίων θέσεις προκηρύσσονται (άρθρο 19 παρ. 8 α-δ 
του Ν. 3106/2003). 

Άρθρο 15 

Διάρθρωση και αρμοδιότητες 
της Διεύθυνσης Γ ραπτών Διαγωνισμών και Επιλογής 
Ειδικού Επιστημονικού Προσωπικού (Ε.Ε.Π.) 

1. Η Διεύθυνση Γ ραπτών Διαγωνισμών και Επιλογής 
Ε.Ε.Π. αποτελείται από τα Τμήματα: 

α. Τμήμα Οργάνωσης Γ ραπτών Διαγωνισμών 

β. Τμήμα Ελέγχου Γ ραπτών Διαγωνισμών 

γ. Τμήμα Επιλογής Ειδικού Επιστημονικού Προσωπικού. 

2. Αρμοδιότητες της Διεύθυνσης Γραπτών Διαγωνι¬ 
σμών και Επιλογής Ε.Ε.Π. είναι: 

α. Η προετοιμασία, οργάνωση και διεξαγωγή των γρα¬ 
πτών διαγωνισμών του Α.Σ.Ε.Π. (άρθρα 15-17 Ν. 2190/ 
1994), περιλαμβανομένης και της προφορικής εξέτασης 
όπου αυτή προβλέπεται. 

β. Η προετοιμασία, οργάνωση και διεξαγωγή των γρα¬ 
πτών διαγωνισμών εκπαιδευτικών Πρωτοβάθμιας και 
Δευτεροβάθμιας εκπαίδευσης. 

γ. Η προετοιμασία, οργάνωση και διεξαγωγή της ειδι¬ 
κής γραπτής δοκιμασίας (ίοεί) κατά το άρθρο 18 παρ. 3 Ν. 
2190/1994. 

δ. Η προετοιμασία και διεξαγωγή των επιλογών Ειδικού 
Επιστημονικού Προσωπικού. 

ε. Η διενέργεια της σχετικής μετά ανωτέρω θέματα αλ¬ 
ληλογραφίας και επικοινωνίας. 

Άρθρο 16 

Αρμοδιότητες των Τμημάτων της Διεύθυνσης Γ ραπτών 
Διαγωνισμών και Επιλογής Ε.Ε.Π. 

1. Αρμοδιότητες του Τμήματος Οργάνωσης Γραπτών 
Διαγωνισμών είναι: 

α. Η προετοιμασία, οργάνωση και διεξαγωγή των γρα¬ 
πτών διαγωνισμών και της προφορικής εξέτασης όπου 
αυτή προβλέπεται, για την πλήρωση θέσεων φορέων του 
δημόσιου τομέα (άρθρα 15-17 Ν. 2190/1994), από την πα¬ 
ραλαβή των αιτήσεων των υποψηφίων έως και την έκδο¬ 
ση των προσωρινών αποτελεσμάτων. Τις ανωτέρω αρμο¬ 
διότητες ασκεί το Τμήμα αυτό και στις περιπτώσεις των 
γραπτών διαγωνισμών που διεξάγει το Α.Σ.Ε.Π. κατ’ ανά¬ 
θεση, σύμφωνα με την παρ. 6 του άρθρου ΙΟτου Ν. 3051/ 
2002 . 

β. Η προετοιμασία, οργάνωση και διεξαγωγή των γρα¬ 
πτών διαγωνισμών για την πλήρωση θέσεων εκπαιδευτι¬ 
κών λειτουργών Πρωτοβάθμιας και Δευτεροβάθμιας Εκ¬ 
παίδευσης (άρθρο 6 Ν. 2525/1997), από την παραλαβή 
των αιτήσεων των υποψηφίων έως τη δημοσίευση των 
προσωρινών πινάκων διοριστέων. 

γ. Η προετοιμασία, οργάνωση και διεξαγωγή της ειδι¬ 
κής γραπτής δοκιμασίας που προβλέπεται στην παρ. 3 
του άρθρου 18του Ν. 2190/1994, από την παραλαβή των 
αιτήσεων έως και την κατάρτιση των πινάκων βαθμολο- 
γίας. 

2. Αρμοδιότητες του Τμήματος Ελέγχου Γ ραπτών Δια¬ 
γωνισμών είναι η παραλαβή ενστάσεων, η προετοιμασία 
του αυτεπαγγέλτου ελέγχου των προσωρινών αποτελε¬ 
σμάτων, η προετοιμασία εξέτασης των ενστάσεων, τυχόν 
επανέλεγχοι αιτήσεων ή άλλων στοιχείων της διαδικα¬ 
σίας, η κατάρτιση των πινάκων διοριστέων και η τυχόν 
αναπλήρωση διοριστέων. Τις ανωτέρω αρμοδιότητες 

ασκεί το Τμήμα αυτό και στις περιπτώσεις των γραπτών 
διαγωνισμών για την πλήρωση θέσεων εκπαιδευτικών λει¬ 
τουργών Πρωτοβάθμιας και Δευτεροβάθμιας Εκπαίδευ¬ 
σης, καθώς και αυτών που διεξάγει το Α.Σ.Ε.Π. κατ’ ανά¬ 
θεση, σύμφωνα με την παρ. 6του άρθρου ΙΟτου Ν. 3051/ 
2002 . 

3. Αρμοδιότητες του Τμήματος Επιλογής Ειδικού Επι¬ 
στημονικού Προσωπικού είναι η προετοιμασία, οργάνω¬ 
ση και διεξαγωγή των διαδικασιών επιλογής ειδικού επι¬ 
στημονικού προσωπικού (άρθρο 19 Ν. 2190/1994), από 
την παραλαβή των αιτήσεων των υποψηφίων έως και τη 
διάθεση των προσληπτέων στους οικείους φορείς και η 
τυχόν αναπλήρωση προσληπτέων, καθώς και επιλογής 
προσωπικού τρίτων φορέων κατ’ ανάθεση σύμφωνα με 
την παρ. 6 του άρθρου ΙΟτου Ν. 3051/2002. Επίσης στην 
αρμοδιότητα του Τμήματος αυτού ανήκει και ο έλεγχος 
των διαδικασιών επιλογής ειδικού επιστημονικού προσω¬ 
πικού των φορέων που τις διεξάγουν οι ίδιοι υπό τον έλεγ¬ 
χο του Α.Σ.Ε.Π. (άρθρο 1 παρ. 3 Ν. 2527/1997 ή άλλες ει¬ 
δικές διατάξεις). 

Άρθρο 17 

Διάρθρωση και αρμοδιότητες 
της Διεύθυνσης Προσλήψεων με Σειρά Προτεραιότητας 

1. Η Διεύθυνση Προσλήψεων με Σειρά Προτεραιότητας 
αποτελείται από τα Τμήματα: 

α. Τμήμα Διεξαγωγής Διαδικασιών 
β. Τμήμα Ελέγχου Διαδικασιών 
γ. Τμήμα Ελέγχου ΟΤΑ 
δ. Τμήμα Ελέγχου Λοιπών Φορέων. 

2. ΑρμοδιότητεςτηςΔιεύθυνσης Προσλήψεων με Σειρά 
Προτεραιότητας είναι: 

α. Η διεξαγωγή των διαδικασιών πλήρωσης θέσεων με 
σειρά προτεραιότητας (άρθρο 18 Ν. 2190/1994), απάτην 
παραλαβή των αιτήσεων των υποψηφίων έως και τη διά¬ 
θεση των διοριστέων στους οικείους φορείς και την τυχόν 
αναπλήρωση διοριστέων, καθώς και η διεξαγωγή αντί¬ 
στοιχων διαδικασιών κατ’ ανάθεση σύμφωνα με την παρ. 
6του άρθρου ΙΟτου Ν. 3051/2002. 

β. Ο έλεγχος των διαδικασιών πλήρωσης θέσεων με σει¬ 
ρά προτεραιότητας, τις οποίες διεξάγουν οι ίδιοι οι φο¬ 
ρείς (άρθρο 1 παρ. 3 Ν. 2527/1997 ή άλλες ειδικές διατά¬ 
ξεις). 

γ. Η διεξαγωγή της σχετικής με τα ανωτέρω θέματα αλ¬ 
ληλογραφίας και επικοινωνίας. 

Άρθρο 18 

Αρμοδιότητες των Τμημάτων 
της Διεύθυνσης Προσλήψεων με Σειρά Προτεραιότητας 

1. Αρμοδιότητες του Τμήματος Διεξαγωγής Διαδικα¬ 
σιών, είναι η διεξαγωγή των διαδικασιών πλήρωσης θέσε¬ 
ων με σειρά προτεραιότητας βάσει προκηρύξεων του 
Α.Σ.Ε.Π., από την παραλαβή των αιτήσεων των υποψη¬ 
φίων έως και την ανάρτηση των προσωρινών πινάκων κα¬ 
τάταξης των υποψηφίων. 

2. Αρμοδιότητες του Τμήματος Ελέγχου Διαδικασιών εί¬ 
ναι η παραλαβή ενστάσεων, η προετοιμασία του αυτε- 
πάγγελτου ελέγχου των προσωρινών πινάκων κατάταξης 
των υποψηφίων, η προετοιμασία εξέτασης των ενστάσε¬ 
ων, τυχόν επανέλεγχοι αιτήσεων ή άλλων στοιχείων της 
διαδικασίας, η κατάρτιση των πινάκων διοριστέων και η 
τυχόν αναπλήρωση διοριστέων. 


3. Αρμοδιότητες του Τμήματος Ελέγχου ΟΤΑ είναι: 

α. Ο έλεγχος των διαδικασιών πλήρωσης θέσεων μόνι¬ 
μου προσωπικού των υπηρεσιών ανταποδοτικού χαρα¬ 
κτήρα των ΟΤΑ α' βαθμού και λοιπού μόνιμου μη διοικητι¬ 
κού προσωπικού τους (άρθρο 18 παρ. 8 Ν. 2539/1997), 
καθώς και όμοιου προσωπικού των νομικών τους προσώ¬ 
πων δημοσίου δικαίου, από την υποβολή των πινάκων κα¬ 
τάταξης υποψηφίων έως την έγκριση των πινάκων διορι- 
στέων. 

β. Ο έλεγχος των διαδικασιών πλήρωσης θέσεων προ¬ 
σωπικού με σύμβαση εργασίας ιδιωτικού δικαίου αορί¬ 
στου χρόνου ή ορισμένου χρόνου διάρκειας μεγαλύτε¬ 
ρης του έτους των δημοτικών και κοινοτικών επιχειρήσε¬ 
ων και των λοιπών νομικών προσώπων ιδιωτικού δικαίου 
των ΟΤΑ α' βαθμίδας, από την υποβολή των πινάκων κα¬ 
τάταξης των υποψηφίων έως καιτηνέγκρισητωνπινάκων 
προσληπτέων. 

γ. Η τυχόν αναπλήρωση διοριστέων ή προσληπτέων. 

4. Αρμοδιότητες του Τμήματος Ελέγχου Λοιπών Φορέ¬ 
ων είναι: 

Ο έλεγχος των διαδικασιών πλήρωσης θέσεων ή πρό¬ 
σληψης προσωπικού με σύμβαση εργασίας ιδιωτικού δι¬ 
καίου αορίστου χρόνου ή ορισμένου χρόνου διάρκειας 
μεγαλύτερης του έτους των φορέων που διεξάγουν οι ίδι¬ 
οι τις διαδικασίες διορισμού ή πρόσληψης (άρθρο 1 παρ. 
3 Ν. 2527/1997 ή άλλες ειδικές διατάξεις), από την υπο¬ 
βολή των πινάκων κατάταξης υποψηφίων έως και την 
έγκριση των πινάκων διοριστέων ή προσληπτέων και την 
τυχόν αναπλήρωση διοριστέων ή προσληπτέων, πληντων 
φορέων που υπάγονται στο Τμήμα Ελέγχου ΟΤΑ. 

Άρθρο 19 

Διάρθρωση και αρμοδιότητες 

της Διεύθυνσης Προσλήψεων Εποχικού Προσωπικού 

1. Η Διεύθυνση Προσλήψεων Εποχικού Προσωπικού 
αποτελείται από τα Τμήματα: 

α. Τμήμα Ελέγχου ΟΤΑ 

β. Τμήμα Ελέγχου Λοιπών Φορέων. 

2. Αρμοδιότητες της Διεύθυνσης Προσλήψεων Εποχι¬ 
κού Προσωπικού είναι: 

α. Ο έλεγχος των ανακοινώσεων (προκηρύξεων) των 
φορέων για την πρόσληψη εποχικού προσωπικού ή προ¬ 
σωπικού για λοιπές περιοδικές ή πρόσκαιρες ανάγκες. 

β. Ο έλεγχος της νομιμότητας των διαδικασιών πρό¬ 
σληψης του ανωτέρω προσωπικού έως και την έγκριση 
των πινάκων προσληπτέων και την τυχόν αναπλήρωση 
προσληπτέων. 

γ. Ο έλεγχος α) τηςτήρησηςτωνδιατάξεωντου άρθρου 
21 του Ν. 2190/1994 ως προς τη διάρκεια της απασχόλη¬ 
σης και την απαγόρευση ανανέωσης ή παράτασης των 
συμβάσεων εργασίας ιδιωτικού δικαίου ορισμένου χρό¬ 
νου και β) της συνδρομής των προϋποθέσεων πρόσλη¬ 
ψης προσωπικού κατά το άρθρο 20 του Ν. 2190/1994 για 
απρόβλεπτες και επείγουσες ανάγκες και της τήρησης 
των διατάξεων των παραγράφων 2 και 3 του αυτού άρ¬ 
θρου ως προς τη διάρκεια της απασχόλησης του ανωτέ¬ 
ρω προσωπικού και τη νομιμότητα νέων προσλήψεων σε 
περίπτωση που οι απρόβλεπτες και επείγουσες ανάγκες 
συνεχίζονται. Σε περίπτωση διαπίστωσης παραβίασης 
του ανωτέρω διατάξεων ενημερώνονται οι οικείοι επιθεω- 
ρητέςτου Α.Σ.Ε.Π. 

δ. Η διενέργεια της σχετικής μετά ανωτέρω θέματα αλ¬ 
ληλογραφίας και επικοινωνίας. 

Άρθρο 20 

Αρμοδιότητες των Τμημάτων 
της Διεύθυνσης Προσλήψεων Εποχικού Προσωπικού 

1. Αρμοδιότητες του Τμήματος Ελέγχου ΟΤΑ είναι: 
α. Ο έλεγχος της νομιμότητας των ανακοινώσεων (προ¬ 
κηρύξεων) και των λοιπών διαδικασιών που διενεργούν οι 
Δήμοι και οι Κοινότητες, οι δημοτικές και κοινοτικές επι¬ 
χειρήσεις και τα νομικά πρόσωπα των Δήμων ή Κοινοτή¬ 
των για την πρόσληψη προσωπικού βάσει του άρθρου 21 
του Ν. 2190/1994. 

β. Ο έλεγχος της τήρησης από τους ανωτέρω φορείς 
των διατάξεων του άρθρου 21 του Ν. 2190/1994 ως προς 
τη διάρκεια της απασχόλησης και την απαγόρευση ανα¬ 
νέωσης ή παράτασης των συμβάσεων εργασίας ιδιωτικού 
δικαίου ορισμένου χρόνου. 

γ. Ο έλεγχος της συνδρομής των προϋποθέσεων πρό¬ 
σληψης προσωπικού με σύμβαση εργασίας ιδιωτικού δι¬ 
καίου ορισμένου χρόνου κατά το άρθρο 20 του Ν. 
2190/1994 για ανάγκες απρόβλεπτες και επείγουσες και 
της τήρησης των διατάξεων του αυτού άρθρου ως προς 
τη διάρκεια της απασχόλησης και τη νομιμότητα νέων 
προσλήψεων σε περίπτωση παράτασης των απρόβλε¬ 
πτων και επειγουσών αναγκών πέρα του οκταμήνου. 

3. Αρμοδιότητες του Τμήματος Λοιπών Φορέων είναι οι 
αυτές ως άνω του Τ μήματος ΟΤΑ, για τους λοιπούς φορείς. 

Άρθρο 21 

Τομέας Αυτοτελών Υπηρεσιών 

1. Ο Τομέας Αυτοτελών Υπηρεσιών περιλαμβάνει: 
α. Το Γ ραφείο Προέδρου 

β. Το Γ ραφείο Ενημέρωσης και Δημοσίων Σχέσεων 
γ. Το Γ ραφείο Εξυπηρέτησης Πολιτών 
δ. Το Τμήμα Ειδικών Υποθέσεων. 

2. Οι ανωτέρω αυτοτελείς υπηρεσίες υπάγονται απευ¬ 
θείας στον Πρόεδρο του Α.Σ.Ε.Π. Η ευθύνη λειτουργίας 
του Τμήματος Ειδικών Υποθέσεων μπορεί να ανατίθεται 
σε Αντιπρόεδρο ή Σύμβουλο του Α.Σ.Ε.Π. 

Άρθρο 22 

Αρμοδιότητες Αυτοτελών Γ ραφείων Προέδρου, 
Ενημέρωσης και Δημοσίων Σχέσεων 
και Εξυπηρέτησης Πολιτών 

1. Το Γραφείο Προέδρου έχει την ευθύνη: 

α. Της γραμματειακής υποστήριξης του Προέδρου και 
τήρησης της προσωπικής υπηρεσιακής αλληλογραφίας 
του, καθώς και της γραμματειακής υποστήριξης των Αντι¬ 
προέδρων. 

β. Της γραμματειακής υποστήριξης των Ολομελειών, 
γ. Της τήρησης βιβλίων συνεδριάσεων της Ολομέλειας 
και των σχετικών Πρακτικών. 

δ. Της τήρησης των ατομικών φακέλων των μελών του 
Α.Σ.Ε.Π. 

2. Το Γραφείο Ενημέρωσης και Δημοσίων Σχέσεων έχει 
την ευθύνη: 

α. Της παρακολούθησης του έντυπου και ηλεκτρονικού 
τύπου και ενημέρωσης του Προέδρου για θέματα ενδια- 
φέροντοςτου Α.Σ.Ε.Π. 

β. Της σύνταξης δελτίων και ανακοινώσεων τύπου από 
μέρους του Α.Σ.Ε.Π. 

γ. Τη μέριμνα για την οργάνωση συνεντεύξεων τύπου, 
δ. Την οργάνωση και ανάπτυξη των δημοσίων σχέσεων 
γενικώς του Α.Σ.Ε.Π. και την προβολή θεμάτωντου Α.Σ. Ε. Π. 
γενικότερου ενδιαφέροντος. 


3. Το Γραφείο Εξυπηρέτησης Πολιτών σε συνεργασία 
με το Τμήμα Διαδικτύου, έχει την ευθύνη: 

α. Της πληροφόρησης των ενδιαφερομένων που προ¬ 
σέρχονται στο Α.Σ.Ε.Π. σχετικώς με τις διαδικασίες προ¬ 
σλήψεων γενικώς ή για συγκεκριμένες διαδικασίες προ¬ 
σλήψεων και το στάδιο εξέλιξής τους. 

β. Της τηλεφωνικής πληροφόρησης των ενδιαφερομέ¬ 
νων για τα ανωτέρω θέματα. 

γ. Του σχεδιασμού καιτης ανάπτυξη τρόπων καλύτερης 
οργάνωσης της πληροφόρησης και ενημέρωσης των πο¬ 
λιτών. 

Άρθρο 23 

Αρμοδιότητες του Τ μήματος Ειδικών Υποθέσεων 

Το Τμήμα Ειδικών Υποθέσεων έχει την ευθύνη: 
α. Της παρακολούθησης των δικαστικών υποθέσεων 
που αφορούν τις διαδικασίες προσλήψεων προσωπικού 
και της σύνταξης των εκθέσεων της υπηρεσίας προς τα 
δικαστήρια. 

β. Τη συνεργασία με το Γραφείο Νομικού Συμβούλου 
του Νομικού Συμβουλίου του Κράτους που εκπροσωπεί 
το Α.Σ.Ε.Π. ενώπιον των δικαστηρίων και την ενημέρωσή 
του για την υποστήριξη των υποθέσεων και την άσκηση 
ενδίκων μέσων. 

γ. Τη μέριμνα για την εκτέλεση των δικαστικών αποφά¬ 
σεων. 

δ. Την τήρηση και ταξινόμηση των δικαστικών αποφά¬ 
σεων καιτη δημιουργία ηλεκτρονικού αρχείου θεματικών 
λημμάτων από τη νομολογία των δικαστηρίων, καθώς και 
των αποφάσεων της Ολομέλειας του Α.Σ.Ε.Π., σε συνερ¬ 
γασία με τη Διεύθυνση Ηλεκτρονικής Διοίκησης. 

ε. Την τήρηση και ταξινόμηση των εκθέσεων ελέγχου 
των Επιθεωρητών του Α.Σ.Ε.Π., τη διαβίβασή τους στους 
οικείους φορείς και τα όργανα που τους εποπτεύουν και, 
όπου απαιτείται, στις αρμόδιες εισαγγελικές αρχές. 

στ. Τον χειρισμό των θεμάτων κοινοβουλευτικού ελέγ¬ 
χου και της σύνταξης των σχετικών απαντήσεων. 

ζ. Των απαντήσεων σε ερωτήματα υπηρεσιών και ιδιω¬ 
τών σε θέματα αρμοδιότητας του Α.Σ.Ε.Π. 

Άρθρο 24 

Γ ραφεία Γ ραμματείας των αποκεντρωμένων Τμημάτων 
του Α.Σ.Ε.Π. 

1. Σε κάθε αποκεντρωμένο Τμήμα του Α.Σ.Ε.Π. λειτουρ¬ 
γεί Γ ραφείο Γ ραμματείας. 

2. Το Γ ραφείο Γ ραμματείας κάθε αποκεντρωμένου Τ μή¬ 
ματος του Α.Σ.Ε.Π. έχει την ευθύνη: 

α. Της γραμματειακής και διοικητικής γενικώς υποστή¬ 
ριξης του Τμήματος στην άσκηση των αρμοδιοτήτων του. 

β. Της επιμέλειας για την ασφάλεια και συντήρηση του 
κτιρίου και του εξοπλισμού των γραφείων, την καθαριό¬ 
τητα των χώρων εργασίας και την επάρκεια των απαιτού- 
μενων υλικών μέσων. 

γ. Της ταξινόμησης και φύλαξης των σχετικών φακέλων 
των υποθέσεων, καθώς και τήρησης στατιστικών στοιχείων. 

ΚΕΦΑΛΑΙΟ Β' 

Προσωπικό της Γ ραμματείας του Α.Σ.Ε.Π. 

Άρθρο 25 

Θέσεις και κλάδοι προσωπικού 

1. Οι θέσεις τακτικού προσωπικού της Γ ραμματείας του 
Α.Σ.Ε.Π. ορίζονται και κατανέμονται κατά κατηγορία και 
κλάδο ως ακολούθως: 

Α. Κατηγορία Πανεπιστημιακής Εκπαίδευσης (ΠΕ) 
α. Μία (1) θέση βαθμού Γενικού Διευθυντή του κλάδου 
ΠΕ Διοικητικού-Οικονομικού. 

β. Μία (1) θέση βαθμού Γενικού Διευθυντή κοινή για 
τους κλάδους ΠΕ Διοικητικού - Οικονομικού και ΠΕ Πλη¬ 
ροφορικής. 

γ. Μία (1) θέση βαθμού Διευθυντή κοινή για τους κλά¬ 
δους ΠΕ Διοικητικού - Οικονομικού και ΠΕ Πληροφορι¬ 
κής. 

δ. Εκατόν τέσσερις (104) θέσεις κλάδου ΠΕ Διοικητικού 
- Οικονομικού από τις οποίες πέντε (5) με βαθμό Διευθυ¬ 
ντή και ενενήντα εννιά (99) με βαθμούς Δ'-Α'. 

ε. Δεκατρείς (13) θέσεις κλάδου ΠΕ Πληροφορικής από 
τις οποίες δύο (2) θέσεις με βαθμό Διευθυντή και έντεκα 
(11) με βαθμούς Δ'-Α'. 

Β. Κατηγορία Τεχνολογικής Εκπαίδευσης 
α. Δεκαοκτώ (18) θέσεις κλάδου ΤΕ Διοικητικού - Λογι¬ 
στικού με βαθμούς Δ' - Α'. 

β. Εννέα (9) θέσεις κλάδου ΤΕ Πληροφορικής με βαθ¬ 
μούς Δ' - Α'. 

Γ. Κατηγορία Δευτεροβάθμιας Εκπαίδευσης 
α. Τριάντα δύο (32) θέσεις κλάδου ΔΕ Διοικητικού με 
βαθμούς Δ'-Α', από τις οποίες δύο (2) με καθήκοντα υπο¬ 
δοχής κοινού. 

β. Δεκαπέντε (15) θέσεις κλάδου ΔΕ Προγραμματιστών 
Η/Υ με βαθμούς Δ'-Α'. 

γ. Είκοσι πέντε (25) θέσεις κλάδου ΔΕ Χειριστών Η/Υ με 
βαθμούς Δ'-Α'. 

δ. Είκοσι δύο (22) θέσεις κλάδου ΔΕ Δακτυλογράφων - 
Επεξεργασίας Κειμένου με βαθμούς Δ'-Α'. 
ε. Μία (1) θέση κλάδου ΔΕ Συντηρητών με βαθμούς Δ'-Α'. 
Δ. Κατηγορία Υποχρεωτικής Εκπαίδευσης 
α. Δέκα τέσσερις (14) θέσεις κλάδου ΥΕ Βοηθητικού 
Προσωπικού με βαθμούς Δ'-Β', από τις οποίες δύο (2) με 
καθήκοντα φυλάκων - θυρωρών. 

β. Δύο (2) θέσεις κλάδου ΥΕ Νυκτοφυλάκων με βαθ¬ 
μούς Δ' - Β'. 

γ. Δύο (2) θέσεις κλάδου ΥΕ Προσωπικού Καθαριότη¬ 
τας με βαθμούς Δ'-Β'. 

2. Θέσεις επί θητεία: 

Μία (1) θέση ελεγκτή ιατρού. 

Άρθρο 26 
Προϊστάμενοι 

1. Της Γ ενικής Διεύθυνσης Διοίκησης προΐσταται υπάλ¬ 
ληλος του κλάδου ΠΕ Διοικητικού - Οικονομικού ή του 
κλάδου ΠΕ Πληροφορικής με βαθμό Γενικού Διευθυντή. 

2. Της Γενικής Διεύθυνσης Προσλήψεων προΐσταται 
υπάλληλος του κλάδου ΠΕ Διοικητικού - Οικονομικού. 

3. α. Των Διευθύνσεων (1) Διοικητικού (2) Οικονομικού 
(3) Γ ραπτών Διαγωνισμών και Επιλογής Ειδικού Επιστη¬ 
μονικού Προσωπικού (4) Προσλήψεων με Σειρά Προτε¬ 
ραιότητας και (5) Προσλήψεων Εποχικού Προσωπικού, 
προΐστανται υπάλληλοι του κλάδου ΠΕ Διοικητικού - Οι¬ 
κονομικού με βαθμό Διευθυντή. 

β. Των Διευθύνσεων (1) Μηχανοργάνωσης και Αυτοματι¬ 
σμού και (2) Ηλεκτρονικής Διοίκησης προΐστανται υπάλ- 
ληλοιτου κλάδου ΠΕ Πληροφορικής με βαθμό Διευθυντή. 

γ. Της Διεύθυνσης Προκηρύξεων προΐσταται υπάλλη¬ 
λος είτε του κλάδου ΠΕ Διοικητικού - Οικονομικού, είτε 
του κλάδου ΠΕ Πληροφορικής με βαθμό Διευθυντή. 

4. α. Των Τμημάτων (1) Προσωπικού της Διεύθυνσης Δι¬ 
οικητικού (2) Προϋπολογισμού και Μισθοδοσίας (3) Προ¬ 


μηθειών, της Διεύθυνσης Οικονομικού (4) Ελέγχου Προ¬ 
κηρύξεων Τρίτων, της Διεύθυνσης Προκηρύξεων (5) Ορ¬ 
γάνωσης Γ ραπτών Διαγωνισμών (6) Ελέγχου Γ ραπτών 
Διαγωνισμών (7) Επιλογής Ειδικού Επιστημονικού Προ¬ 
σωπικού, της Διεύθυνσης Γ ραπτών Διαγωνισμών και Επι¬ 
λογής Ειδικού Επιστημονικού Προσωπικού (8) Ελέγχου 
ΟΤΑ (9) Ελέγχου Λοιπών Φορέων, της Διεύθυνσης Προ¬ 
σλήψεων με Σειρά Προτεραιότητας (10) Ελέγχου ΟΤΑ, 
(11) Ελέγχου Λοιπών Φορέων, της Διεύθυνσης Προσλή¬ 
ψεων Εποχικού Προσωπικού, προΐστανται υπάλληλοιτου 
κλάδου ΠΕ Διοικητικού - Οικονομικού ή ΤΕ Διοικητικού - 
Λογιστικού. 

β. ΤωνΤμημάτων (1) Υπολογιστικών Συστημάτων και Δι¬ 
κτύων (ΗεΐΓάνναΐ'θ) (2) Λογισμικού (δοΐίνναΓθ), της Διεύθυν¬ 
σης Μηχανοργάνωσης και Αυτοματισμού (3) Διαδικτύου 
(4) Τεκμηρίωσης και Διαχείρισης Δεδομένων, της Διεύ¬ 
θυνσης Ηλεκτρονικής Διοίκησης, προΐστανται υπάλληλοι 
του κλάδου ΠΕ Πληροφορικής ή ΤΕ Πληροφορικής. 

γ. Των Τμημάτων (1) Προκηρύξεων Γραπτών Διαγωνι¬ 
σμών και Προσλήψεων Ειδικού Επιστημονικού Προσωπι¬ 
κού (2) Προκηρύξεων Α.Σ.Ε.Π. με Σειρά Προτεραιότητας, 
της Διεύθυνσης Προκηρύξεων (3) Διεξαγωγής Διαδικα¬ 
σιών (4) Ελέγχου Διαδικασιών της Διεύθυνσης Προσλή¬ 
ψεων με Σειρά Προτεραιότητας, προΐστανται υπάλληλοι 
είτε του κλάδου ΠΕ Διοικητικού - Οικονομικού ή του κλά¬ 
δου ΠΕ Πληροφορικής είτε του κλάδου ΤΕ Διοικητικού - 
Λογιστικού ή ΤΕ Πληροφορικής. 

δ. Του Τμήματος Ειδικών Υποθέσεων προΐσταται υπάλ¬ 
ληλος του κλάδου ΠΕ Διοικητικού - Οικονομικού ή μέλος 
του ειδικευμένου επιστημονικού προσωπικού του Α.Σ.Ε.Π. 

ε. Του Τμήματος Διοικητικής Υποστήριξης της Διεύθυν¬ 
σης Διοικητικού, προΐσταται υπάλληλος του κλάδου ΔΕ 
Διοικητικού. 

στ. Των αυτοτελών Γ ραφείων, Προέδρου, Ενημέρωσης 
και Δημοσίων Σχέσεων και Εξυπηρέτησης Πολιτών, 
προΐσταται υπάλληλος του κλάδου ΠΕ Διοικητικού - Οι¬ 
κονομικού ή ΤΕ Διοικητικού - Λογιστικού. 

ζ. Του Γραφείου Γραμματείας κάθε αποκεντρωμένου 
Τμήματος προΐσταται υπάλληλος του κλάδου ΠΕ Διοικη¬ 
τικού - Οικονομικού ή ΠΕ Πληροφορικής ή ΤΕ Διοικητικού 
Λογιστικού ή ΤΕ Πληροφορικής. 

Άρθρο 27 

Τελικές - μεταβατικές και καταργητικές διατάξεις 

1. Οι θέσεις της Γραμματείας του Α.Σ.Ε.Π. που συνι- 
στώνται μετηνπαρούσα απόφαση καλύπτονται σύμφωνα 
με το άρθρο 7 του Ν. 2190/1994. 

2. Ο υπάλληλος που υπηρετεί, κατά τη δημοσίευση της 
απόφασης αυτής, σε θέση του κλάδου ΔΕ Οδηγών, κατα¬ 
τάσσεται αυτοδικαίως σε ομοιόβαθμη κενή θέση του κλά¬ 
δου ΔΕ Διοικητικού, με καθήκοντα υποδοχής κοινού. 

3. Όπου στην παρούσα απόφαση αναφέρεται ο όρος 
"φορέας" νοούνται οι υπηρεσίες και τα νομικά πρόσωπα 
που υπάγονται στην παρ. 1 του άρθρου 14 του Ν. 2190/ 
1994 και στην παρ. 3 του άρθρου 1 του Ν. 2527/1997. 

2. Από τη δημοσίευση της παρούσας απόφασης παύει 
να ισχύει το Π.Δ. 39/2000 (ΦΕΚΑ'31/22.2.2000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































